മഴ മുന്നറിയിപ്പ്: കുട്ടനാടിന് ആശങ്ക പാടശേഖരങ്ങളില് വ്യാപക മട വീഴ്ച Begin typing your search... X കുട്ടനാട്ടില് ആശങ്ക വര്ധിപ്പിച്ച് വീണ്ടും മഴ മുന്നറിയിപ്പ്. രണ്ട് ദിവസം മഴ മാറിനിന്നെങ്കിലും വരും ദിവസങ്ങളിലെ മഴ ശക്തമാവുമെന്ന മുന്നറിയിപ്പാണ് വീണ്ടും പ്രതിസന്ധി സൃഷ്ടിക്കുന്നത്. കുട്ടനാടിന്റെ വിവിധ ഇടങ്ങളില് നേരിയ തോതില് വെള്ളം ഇറങ്ങിത്തുടങ്ങിയെങ്കിലും പുളിങ്കുന്ന്, കാവാലം, കൈനകരി, കിടങ്ങറ, നീരേറ്റുപുറം, എന്നിവിടങ്ങളില് ജലനിരപ്പ് അപകടനിലയ്ക്ക് മുകളില് തുടരുകയാണ്. കിഴക്കന് വെള്ളത്തിന്റെ വരവാണ് മേഖലയില് പ്രതിസന്ധി ശക്തമാക്കുന്നത്. കുത്തൊഴുക്കില് കുട്ടനാട്ടിലെ 26 പാടശേഖരങ്ങളില് മട വീണു ഏക്കര് കണക്കിന് നെല്കൃഷി നശിച്ചു. ചെങ്ങന്നൂര്, അപ്പര്കുട്ടനാട് മേഖലകളില് രക്ഷാപ്രവര്ത്തനത്തിനായി മത്സ്യത്തൊഴിലാളികളെ ഉള്പ്പെടെ സജ്ജമാക്കി വച്ചിരിക്കുകയാണ് അധികൃതര്. നിലവില് മങ്കൊമ്ബില് ക്യാമ്ബ് ചെയ്യുകയാണ് മത്സ്യത്തൊഴിലാളികള്. ഇന്നത്തെ സ്ഥിതിഗതികള് കൂടി നിരീക്ഷിച്ച ശേഷമേ മത്സ്യത്തൊഴിലാളികളെ തിരിച്ചയയ്ക്കുകയുള്ളൂവെന്ന് ജില്ലാ കളക്ടര് എ അലക്സാണ്ടര് അറിയിച്ചു. തോട്ടപ്പള്ളി, തണ്ണീര്മുക്കം, അന്ധകാരനഴി എന്നിവിടങ്ങളിലുടെ നീരൊഴുക്ക് ശക്തമാണ്. ആലപ്പുഴ ചങ്ങനാശേരി റോഡില് ഗതാഗതം പുനസ്ഥാപിച്ചിട്ടില്ല. ജലനിരപ്പ് കൂടിയും കുറഞ്ഞും നില്ക്കുന്ന സാഹചര്യത്തില് കുട്ടനാട്ടിലെയും അപ്പര്കുട്ടനാട്ടിലെയും താഴ്ന്ന പ്രദേശങ്ങളിലെ ആളുകളെ മാറ്റി. ജില്ലയിലെ 125 ദുരിതാശ്വാസക്യാമ്ബുകളിലായി 11219 പേരാണുള്ളത്. TAGS: Popular X TAGS: